De små grise skal ikke længere gå med futsko og halstørklæde i de danske svinestalde. En ny specialdesignet måtte skal i stedet for almindelig gulvvarme holde grisene varme. AAG M22 Comfort er navnet på grisenes nye underlag. Måtten er isolerende, formstabil og har en særlig slidstærk overflade. Udover at holde smågrisene varme, så kan måtten også spare på energien. For den nordjyske svineavler Rune Nielsen betyder det, at han kan slukke helt for sit oliefyr og dermed spare 14.500 liter olie svarende til omkring 90.000 kroner om året.

Opsummering:
Noget så simpelt som en måtte skal spare på energien i svinestaldene og samtidig holde grisene varme.